b'\n_START_ARTICLE_\nSabina Martinaityt\xc4\x97\n_START_PARAGRAPH_\nSabina Martinaityt\xc4\x97 (g. 1958 m. rugpj\xc5\xab\xc4\x8dio 29 d. Kaune) \xe2\x80\x93 Lietuvos daininink\xc4\x97 (sopranas).\n_START_SECTION_\nBiografija\n_START_PARAGRAPH_\nBaig\xc4\x97 Kauno Nemuno vidurin\xc4\x99 mokykl\xc4\x85, 1987\xc2\xa0m. baig\xc4\x97 Lietuvos konservatorij\xc4\x85, mokytojos Giedr\xc4\x97 Kaukait\xc4\x97, Vlada Mik\xc5\xa1tait\xc4\x97. Nuo 1987\xc2\xa0m. Kauno muzikinio teatro solist\xc4\x97. Nuo 1990\xc2\xa0m. Lietuvos konservatorijos (dab. Vytauto Did\xc5\xbeiojo universiteto Muzikos akademija) Kauno fakulteto profesor\xc4\x97._NEWLINE_Mokiniai: Andrius Ap\xc5\xa1ega, Liudas Mikalauskas,\xc2\xa0Rytis Janilionis, Mantas Gacevi\xc4\x8dius, Egidijus Bavikinas, Kristina Siurbyt\xc4\x97, Ieva Vaznelyt\xc4\x97, Nomeda Vilkanauskait\xc4\x97.\n_START_SECTION_\nK\xc5\xabryba\n_START_PARAGRAPH_\nAtliko stambios formos vokalini\xc5\xb3 simfonini\xc5\xb3 k\xc5\xabrini\xc5\xb3 soprano partij\xc4\x85. Koncertavo kaip solist\xc4\x97 ir su instrumentiniai ansambliais. Dainavo Lietuvos operos ir baleto teatre, Klaip\xc4\x97dos muzikiniame teatre, \xc4\x8cikagos lietuvi\xc5\xb3 operoje, Talino, Minsko, Kazan\xc4\x97s, Tartu operos teatruose. Gastroliavo Europos \xc5\xa1alyse, JAV. Dalyvavo tarptautiniuose muzikos festivaliuose.'